Oficialusis leidinys L 177 , 08/07/1988 p. 0057 - 0058

specialusis leidimas suomių kalba: skyrius 3 tomas 26 p. 0241

specialusis leidimas švedų kalba: skyrius 3 tomas 26 p. 0241



Komisijos Sprendimas 1988 m. birželio 13 d. leidžiantis Jungtinei Karalystei nukrypti ir nustatantis lygiaverčius sveikatos reikalavimus, kurių turi būti laikomasi išpjaustant šviežią mėsą (88/363/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1964 m. birželio 26 d. Tarybos direktyvą 64/433/EEB dėl sveikatos problemų, turinčių įtakos Bendrijos vidaus prekybai šviežia mėsa [1] su paskutiniais pakeitimais, padarytais Reglamentu 3805/87/EEB [2], ypač į jos 13 straipsnį, kadangi pagal Direktyvos 64/433/EEB 13 straipsnį 16 straipsnyje nustatyta tvarka bet kurios valstybės narės, duodančios panašias garantijas, prašymu, jai gali būti leidžiama nukrypti nuo I priedo 45 dalies c punkto; kadangi šiems nukrypimams turi būti nustatomi sveikatos reikalavimai, kurie yra bent jau lygiaverčiai nustatytiems minėtame priede; kadangi Jungtinės Karalystės institucijos 1987 m. lapkričio 2 d. laišku padavė Komisijai prašymą dėl nuostatos, leidžiančios nukrypti nuo Direktyvos 64/433/EEB I priedo 45 dalies c punkto, taikymo šviežios jautienos, avienos ir kiaulienos išpjaustymui; kadangi šiame prašyme siūlomi sveikatos reikalavimai; kadangi būtina, kad sveikatos reikalavimai, kurie kaip alternatyva nustatomi prašomoje nukrypti leidžiančioje nuostatoje dėl šviežios mėsos išpjaustymo, būtų bent jau lygiaverčiai Direktyvos 64/433/EEB I priedo 45 dalies c punkto reikalavimams; kadangi Jungtinės Karalystės siūlomi sveikatos reikalavimai yra lygiaverčiai Direktyvos 64/433/EEB I priedo 45 dalies c punkte nustatytiems reikalavimams; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Nepaisydama Direktyvos 64/433/EEB I priedo 45 dalies c punkto, Jungtinė Karalystė gali leisti išpjaustyti šviežią jautieną, avieną ir kiaulieną pagal šio sprendimo priede nustatytus reikalavimus. 2 straipsnis Šis sprendimas skirtas valstybėms narėms. Priimta Briuselyje, 1988 m. birželio 13 d. Komisijos vardu Frans Andriessen Pirmininko pavaduotojas [1] OL 121, 1964 7 29, p. 2012/64. [2] OL L 357, 1987 12 19, p. 1. -------------------------------------------------- PRIEDAS Specialūs reikalavimai, keliami galvijų, avių ir kiaulių skerdenų išpjaustymui 1. Skerdenos, atvežtos iš skerdyklų jas atvėsinus šaldymo patalpose, eksploatuojamose oro temperatūrai prie ištekėjimo iš garintuvų angos esant tokiai, kad galvijų skerdenos gali būti atvėsinamos iki + 7 °C vidaus temperatūros per 48 valandas, o avių ir kiaulių skerdenos – per 20 valandų, vežamos į išpjaustymo patalpas, kuriose temperatūra neviršija + 12 °C ir kurios yra toje pačioje pastatų grupėje kaip ir atvėsinimo patalpos. 2. Mėsa pervežama per vieną operaciją. 3. Skerdenos įvežamos į išpjaustymo patalpą ir iškaulinamos prieš pasiekiant + 7 °C vidaus temperatūrą, jei galvijų skerdenos išpjaustomos per 48 valandas, o avių ir kiaulių skerdenos – per 20 valandų nuo skerdimo operacijos pabaigos. 4. Laikas tarp mėsos atvežimo į išpjaustymo patalpą ir tolesnio šaldymo neviršija 60 minučių. 5. Išpjaustyta ir supakuota mėsa nedelsiant vežama į atitinkamas šaldymo patalpas --------------------------------------------------